Tá ið tú savnar tíni fíggjarviðurskifti hjá okkum og gerst Nordik 360-kundi, fært tú bestu ráðgevingina, ágóðan av rentufyrimunum og ókeypis tænastum. Nordik 360 hevur trý stig Nordik 360 Nordik 360 PREMIUM Jú størri samlaðu fíggjarviðurskifti tíni við bankan eru, tess færri gjøld og betri rentur fært tú. Tað er ómakaleyst og ókeypis at gerast Nordik 360-kundi- og fyrimunirnar fært tú alt fyri eitt. Sum Nordik 360-kundi fært tú ágóðan av nógvum fyrimunum. Tú meldar teg til skipanina umvegis tín ráðgeva í BankNordik. Tá ið bankin góðkennir umsókn og tilmelding, er tað við støði í eini ítøkiligari kredittmeting og fíggjarviðurskiftum tínum ella familjunnar við bankan. ” Familja” skal skiljast sum í mesta lagi 2 vaksin, ið eru skrásett at hava sama bústað umframt børn yngri enn 18 ár, ið búgva heima. Kostar tað at gerast Nordik 360-kundi? Nei, tað er ókeypis at gerast Nordik 360 kundi. Hvørjar fyrimunir fái eg við Nordik 360? Á øllum stigum í Nordik 360 fært tú rentufyrimunir á útvaldum tænastum. Tú fært ókeypis Netbanka og harumframt stóran avsláttur av kortgjøldum, og tá ið tú skalt veksla gjaldoyra. Við Nordik 360 + ella Nordik 360 Premium fært tú enn fleiri fyrimunir. Hvussu nógv spari eg við Nordik 360? Fyri at finna fram til tað stigið, ið hóskar til tín, og harvið vísa á ítøkiligar sparingar í tínum føri, er neyðugt at hava ein fund, har vit gjøgnumganga tíni fíggjarviðurskifti og talið á tænastubólkum. Út frá hesum kunnu vit síðani rokna út, hvussu nógv tú kanst spara. Prísir, tænastur og fyrimunir eru at síggja í galdandi prísbók. Prísbókin er at finna her umframt á øllum deildum bankans. Hvørja rentu kunnu tit bjóða mær, um eg gerist Nordik 360-kundi? Fyri hvørt stigið er eitt rentuspenni ásett fyri útlán og kredittir, ið eru fevnd av fyrimunaskipanini. Tá ið tú meldar teg til Nordik 360, verður tú, út frá kredittmetingini, settur inn í rentuspennið á stignum, tú hevur meldað teg til. Rentuspennið sæst í prísbókini. Hvussu verða míni samlaðu fíggjarviðurskifti roknað út? Samlaðu fíggjarviðurskifti tíni við bankan verða roknað út sum ein samanlegging av: Saldum á útlánum, innlánum, kredittum Kursvirði á BankNordik virðisbrævagoymslum, ið eru knýttar at Persónligari PensjónsRøkt, Persónligari OgnarRøkt, Ráðgevingaravtalu og serstøkum ognarrøktaravtalum Kursvirði á íløguprógvum 1/3 av restskuldini á DLR-realkredittlánum, ið verða umsitin av BankNordik Kredittmetingin verður framd við støði í ymiskum upplýsingum um teg, m. a. inntøkuviðurskiftum, ogn, skuld, nýtslu, aldri og fyrrverandi fíggjarviðurskiftum. Kann eg siga upp avtaluna, um eg ynski tað? Tú kanst til hvørja tíð siga teg burtur úr fyrimunaskipanini uttan freist. Vanligu prísir bankans eru galdandi frá tí degi, útmeldingin fær gildi. Prísir bankans eru at finna í teirri til hvørja tíð galdandi prísbók, ið er at finna á her umframt á øllum deildum bankans.